สวัสดีค่ะ หนูเป็นประจำเดือนวันที่6-10มีนา ปกติรอบเดือนจะมาประมาณ 26-28 แล้วมีเพศสัมพันธ์ใส่ถุง แต่ว่าถุงแตกวันที่12มีนา กินยาคุมฉุกเฉินประมาณ1ชั่วโมงหลังจากนั้น วันที่19 มีเลือดออกมาจากช่องคลอด อยากทราบว่า เลือดที่ออกมาจะเป็นอันตรายไหม และมีโอกาสเสี่ยงท้องสูงไหมคะ
สวัสดีค่ะ ยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อนหลังการกินยาคุมจะทำให้มีเลือดออกจากช่องคลอดได้ประมาณ 1 สัปดาห์หลังใช้ยา การมีผลข้างเคียงจากยาไม่ได้บอกว่ายาได้ผลในการคุมกำเนิดหรือไม่หากได้กินยาอย่างถูกต้อง โอกาสตั้งครรภ์ยังมีได้น้อย แนะนำการสังเกตรอบเดือนหลังจากนี้และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาเกิน 35 วันจากครั้งก่อนไปแล้ว ควรไปยืนยันผลที่รพ.และหาสาเหตุต่อไป